**МОНГОЛ УЛСЫН ИХ ХУРЛЫН**

**2019 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 5 ДУГААР САРЫН 24-НИЙ ӨДӨР**

**/БААСАН ГАРАГ/-ИЙН ХУРАЛДААНЫ ТЭМДЭГЛЭЛИЙН**

**ТОВЬЁГ**

|  |  |  |
| --- | --- | --- |
| № | **Баримтын агуулга** | **Хуудасны дугаар** |
| 1 | Хуралдааны товч тэмдэглэл | 1-2 |
| 2 | Дэлгэрэнгүй тэмдэглэл | 3-4 |
| 1.Онцгой албан татвараас чөлөөлөх тухай хуульд өөрчлөлт оруулах тухай хуулийн төсөл болон “Улаанбаатар төмөр зам” хувь нийлүүлсэн нийгэмлэгийн талаар авах арга хэмжээний тухай Улсын Их Хурлын тогтоолын төсөл /Засгийн газар 2018 оны 6 дугаар сарын 15-ны өдөр өргөн мэдүүлсэн, эцсийн хэлэлцүүлэг/ | 3 |
| 2. Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төсөл /Онцгой албан татвараас чөлөөлөх тухай хуульд өөрчлөлт оруулах тухай хуулийн төсөлтэй холбогдуулан Байнгын хорооноос боловсруулсан/ | 4 |

**Монгол Улсын Их Хурлын 2019 оны хаврын ээлжит чуулганы**

**Төсвийн байнгын хорооны 5 дугаар сарын 24-ний өдөр**

**/Баасан гараг/-ийн хуралдааны товч тэмдэглэл**

Төсвийн байнгын хорооны дарга Б.Чойжилсүрэн ирц, хэлэлцэх асуудлыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн ирж, 52.6 хувийн ирцтэйгээр хуралдаан 17 цаг 45 минутад Төрийн ордны “Их эзэн Чингис хаан” танхимд эхлэв.*

*Чөлөөтэй: Ж.Батзандан, Ц.Даваасүрэн, Ж.Мөнхбат, З.Нарантуяа, Ш.Раднаасэд, Ч.Улаан, С.Эрдэнэ, Ж.Эрдэнэбат;*

*Тасалсан: Б.Наранхүү.*

***Нэг. Онцгой албан татвараас чөлөөлөх тухай хуульд өөрчлөлт оруулах тухай хуулийн төсөл болон “Улаанбаатар төмөр зам” хувь нийлүүлсэн нийгэмлэгийн талаар авах арга хэмжээний тухай Улсын Их Хурлын тогтоолын төсөл*** */Засгийн газар 2018 оны 6 дугаар сарын 15-ны өдөр өргөн мэдүүлсэн, эцсийн хэлэлцүүлэг/*

Хэлэлцэж буй асуудалтай холбогдуулан Зам, тээврийн хөгжлийн дэд сайд Л.Халтар, Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын даргын үүргийг түр орлон гүйцэтгэгч, Далай ашиглалт, дотоодын усан замын тээврийн хэлтсийн дарга Д.Жавхлан, Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын мэргэжилтэн Д.Жавхлан, “Улаанбаатар төмөр зам” хувь нийлүүлсэн нийгэмлэгийн Замын даргын зөвлөх Р.Раш, “Улаанбаатар төмөр зам” хувь нийлүүлсэн нийгэмлэгийн Санхүү, нягтлан бодох бүртгэлийн албаны орлогч дарга Б.Ариунаа нар оролцов.

Хуралдаанд Төсвийн байнгын хорооны ажлын албаны ахлах зөвлөх Ц.Батбаатар, зөвлөх Ё.Энхсайхан, Б.Гандулам нар байлцав.

Хуулийн төсөлтэй холбогдуулан Улсын Их Хурлын гишүүдээс асуулт тавиагүй болно.

Байнгын хорооноос гарах танилцуулгыг Улсын Их Хурлын гишүүн О.Батнасан Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 17 цаг 47 минутад хэлэлцэж дуусав.*

*Хоёр**.* ***Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төсөл*** */Онцгой албан татвараас чөлөөлөх тухай хуульд өөрчлөлт оруулах тухай хуулийн төсөлтэй холбогдуулан боловсруулсан, анхны хэлэлцүүлэг/*

Хэлэлцэж буй асуудалтай холбогдуулан Зам, тээврийн хөгжлийн дэд сайд Л.Халтар, Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын даргын үүргийг түр орлон гүйцэтгэгч, Далай ашиглалт, дотоодын усан замын тээврийн хэлтсийн дарга Д.Жавхлан, Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын мэргэжилтэн Д.Жавхлан, “Улаанбаатар төмөр зам” хувь нийлүүлсэн нийгэмлэгийн Замын даргын зөвлөх Р.Раш, “Улаанбаатар төмөр зам” хувь нийлүүлсэн нийгэмлэгийн Санхүү, нягтлан бодох бүртгэлийн албаны орлогч дарга Б.Ариунаа нар оролцов.

Хуралдаанд Төсвийн байнгын хорооны ажлын албаны ахлах зөвлөх Ц.Батбаатар, зөвлөх Ё.Энхсайхан, Б.Гандулам нар байлцав.

Хуулийн төсөлтэй холбогдуулан Улсын Их Хурлын гишүүдээс асуулт тавиагүй болно.

Улсын Их Хурлын гишүүн Ө.Энхтүвшин Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төслийг анхны хэлэлцүүлгээр нь батлуулах горимын санал гаргав.

**Б.Чойжилсүрэн**: Улсын Их Хурлын гишүүн Ө.Энхтүвшингийн гаргасан, Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төслийг анхны хэлэлцүүлгээр нь батлуулах горимын саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 0

Бүгд: 10

100 хувийн саналаар горимын санал дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн О.Батнасан Улсын Их Хурлын чуулганы нэгдсэн хуралдаанд танилцуулахаар тогтов.

Хуралдаан 05 минут үргэлжилж, 19 гишүүнээс 10 гишүүн ирж, 52.6 хувийн ирцтэйгээр 17 цаг 50 минутад өндөрлөв.

Тэмдэглэлтэй танилцсан:

ТӨСВИЙН БАЙНГЫН

ХОРООНЫ ДАРГА Б.ЧОЙЖИЛСҮРЭН

Тэмдэглэл хөтөлсөн:

ХУРАЛДААН ЗОХИОН БАЙГУУЛАХ

ХЭЛТСИЙН РЕФЕРЕНТ Б.НАРАНТУЯА

**МОНГОЛ УЛСЫН ИХ ХУРЛЫН**

**2019 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 5 ДУГААР САРЫН 24-НИЙ ӨДӨР**

**/БААСАН ГАРАГ/-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

**Б.Чойжилсүрэн**: Байнгын хорооны гишүүдийн оройн амрыг эрье. Байнгын хорооны гишүүдийн ирц 52.6 хувь хүрсэн. Ирц бүрдсэн тул Байнгын хорооны хуралдаан нээснийг мэдэгдье.

Байнгын хорооны хуралдаанаар хэлэлцэх асуудлыг та бүхэнд танилцуулъя. Хоёр асуудал байна.

1.Онцгой албан татвараас чөлөөлөх тухай хуульд өөрчлөлт оруулах тухай хуулийн төсөл болон “Улаанбаатар төмөр зам” хувь нийлүүлсэн нийгэмлэгийн талаар авах арга хэмжээний тухай Улсын Их Хурлын тогтоолын төсөл, Засгийн газар 2018 оны 6 дугаар сарын 15-ны өдөр өргөн мэдүүлсэн, эцсийн хэлэлцүүлгийг хийнэ.

2.Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төсөл, Онцгой албан татвараас чөлөөлөх тухай хуульд өөрчлөлт оруулах тухай хуулийн төсөлтэй холбогдуулан Байнгын хорооноос боловсруулсан хууль байна. Анхны хэлэлцүүлгийг хийхээр ийм хоёр асуудлыг та бүхэнд санал болгож байна.

Хэлэлцэх асуудалтай холбогдуулан саналтай гишүүн байна уу? Алга байна. Хэлэлцэх асуудлаа баталъя.

**1.Онцгой албан татвараас чөлөөлөх тухай хуульд өөрчлөлт оруулах тухай хуулийн төсөл болон “Улаанбаатар төмөр зам” хувь нийлүүлсэн нийгэмлэгийн талаар авах арга хэмжээний тухай Улсын Их Хурлын тогтоолын төсөл, Засгийн газар 2018 оны 6 дугаар сарын 15-ны өдөр өргөн мэдүүлсэн, эцсийн хэлэлцүүлгийг хийе.**

Ажлын хэсгийн бүрэлдэхүүнийг танилцуулъя. Л.Халтар Зам, тээврийн хөгжлийн дэд сайд, Д.Жавхлан Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын даргын үүргийг түр орлон гүйцэтгэгч, Далай ашиглалт, дотоодын усан замын тээврийн хэлтсийн дарга, Д.Жавхлан Зам, тээврийн хөгжлийн яамны Төмөр зам, далайн тээврийн бодлогын хэрэгжилтийг зохицуулах газрын мэргэжилтэн, Р.Раш “Улаанбаатар төмөр зам” хувь нийлүүлсэн нийгэмлэгийн Замын даргын зөвлөх, Б.Ариунаа “Улаанбаатар төмөр зам” хувь нийлүүлсэн нийгэмлэгийн Санхүү, нягтлан бодох бүртгэлийн албаны орлогч дарга гэсэн бүрэлдэхүүн байгаа юм байна.

Төслийн эцсийн хувилбарын төслийг боловсруулаад та бүхэнд тараасан.

Эцсийн хувилбарын төсөлтэй холбогдуулан асуулт асуух гишүүд байна уу? Алга байна. Гишүүд асуулт асууж, хариулт авлаа.

Хууль, тогтоолын төслийг эцсийн хэлэлцүүлэгт бэлтгэсэн талаар Байнгын хорооны танилцуулгыг Улсын Их Хурлын гишүүн О.Батнасан чуулганы нэгдсэн хуралдаанд танилцуулъя.

Төслийн эцсийн хэлэлцүүлгийг хийж дууслаа.

Хоёр дахь асуудалдаа оръё.

**Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай хуулийн төсөл, Онцгой албан татвараас чөлөөлөх тухай хуульд өөрчлөлт оруулах тухай хуулийн төсөлтэй холбогдуулан боловсруулсан, анхны хэлэлцүүлгийг хийе**.

Хуулийн төслийг боловсруулаад та бүхэн гишүүдэд тараасан байх аа? Тараасан. Хуулийн төсөлтэй холбогдуулан асуулт асуух гишүүн байна уу? Алга байна. Гишүүд асуулт асууж, хариулт авлаа.

Санал хураалт явуулъя. Эхлээд саналаа яваад. Онцгой албан татвараас чөлөөлөх. Санал хураалт явуулж эхэлье. Саналтай гишүүн байна уу? Алга байна. Санал хураалт явуулж дууслаа. Та анхны хэлэлцүүлгээр нь баталъя гээд горимын санал гаргах уу? Тогтохсүрэн гишүүн. Энхтүвшин гишүүнд микрофон өгье.

**Ө.Энхтүвшин**: Нэг санал байна. Энэ бол Онцгой албан татвараас чөлөөлөх тухай хуульд өөрчлөлт оруулах тухай хуулийг дагаж мөрдөж журмын тухай Монгол Улсын хуулийн төсөл байгаа. Энийг хэлэлцээд анхны хэлэлцүүлгээр нь батлуулах ийм санал байна. Тийм.

**Б.Чойжилсүрэн**: Зарчмын зөрүүтэй санал гараагүй учраас.

Ө.Энхтүвшин гишүүний горимын саналыг дэмжье гэдгээр санал хураалт явуулъя. Санал хураалт.

Санал хураалтад 10 гишүүн оролцож, санал 100 хувиар дэмжигдлээ.

Санал хураалт явуулж дууслаа. Хуулийн төслийн анхны хэлэлцүүлэг хийсэн талаар Байнгын хорооноос гарах санал, дүгнэлтийг чуулганы нэгдсэн хуралдаанд Батнасан гишүүн танилцуулах уу? За. Төслийн анхны хэлэлцүүлгийг хийж дууслаа.

Байнгын хорооны хуралдаанаар хэлэлцэх асуудал дууссан тул Байнгын хорооны хуралдаан хаасныг мэдэгдье. Гишүүдэд баярлалаа.

Дууны бичлэгээс буулгасан:

ХУРАЛДААН ЗОХИОН БАЙГУУЛАХ

ХЭЛТСИЙН РЕФЕРЕНТ Б.НАРАНТУЯА